

**VALSTYBINĖ ENERGETIKOS REGULIAVIMO TARYBA**

**NUTARIMAS**

**DĖL UAB „Visagino Energija“ KARŠTO VANDENS KAINOS DEDAMŲJŲ NUSTATYMO**

2023 m. gruodžio 28 d. Nr. O3E-1896

Vilnius

Vadovaudamasi Lietuvos Respublikos šilumos ūkio įstatymo 32 straipsnio 11 dalimi, Karšto vandens kainų nustatymo metodika, patvirtinta Valstybinės kainų ir energetikos kontrolės komisijos 2009 m. liepos 21 d. nutarimu Nr. O3-106 „Dėl Karšto vandens kainų nustatymo metodikos“, išnagrinėjusi UAB „Visagino energija“ 2022 m. gruodžio 29 d. raštu Nr. (1.16.)6S-512 „Karšto vandens kainos dedamųjų nustatymo projekto“ pateiktą karšto vandens kainos dedamųjų projektą atsižvelgusi į Valstybinės energetikos reguliavimo tarybos (toliau – Taryba) Šilumos ir vandens departamento Šilumos bazinių kainų skyriaus 2023 m. gruodžio 21 d. pažymą Nr. O5E-1095 „Dėl UAB „Visagino energija“ šilumos bazinės kainos ir karšto vandens kainos dedamųjų nustatymo“ Taryba n u t a r i a:

Nustatyti UAB „Visagino energija“ karšto vandens kainos (be PVM), išreiškiamos formule 0,15 + Tkv kd, dedamąsias:

1. Karšto vandens kainos pastoviąją dedamąją – 0,15 Eur/m3.

2. Karšto vandens kainos kintamąją dedamąją – Tkv kd:

2.1. karšto vandens kainos kintamosios dedamosios Tkv kd formulę vartotojams daugiabučiuose namuose:

|  |  |
| --- | --- |
| Dedamoji | Formulė |
| Karšto vandens kainos kintamoji dedamoji | (52,57 × Tš) + (1,03 × Tgv) + (0,016 × Tgv. pard) |

2.2. karšto vandens kainos kintamosios dedamosios Tkv kd formulę kitiems vartotojams:

|  |  |
| --- | --- |
| Dedamoji | Formulė |
| Karšto vandens kainos kintamoji dedamoji | (51,00 × Tš) + (1,00 × Tgv) + (0,016 × Tgv. pard) |

*čia:*

Tš – pirktos (pagamintos) šilumos kaina (Eur/kWh);

Tgv – geriamojo vandens tiekimo ir nuotekų tvarkymo paslaugų kaina, taikoma abonentams (Eur/m3);

Tgv. pard – geriamojo vandens pardavimo kaina (Eur/apskaitos prietaisui per mėn.).

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininkas Renatas Pocius